Зәйнәб Биишева исемендәге Башҡортостан "Китап" нәшриәте хеҙмәткәрҙәре өсөн был көндәр айырыуса тынғыһыҙ булыуға, бер юлы ике ҙур йәрминкәлә ҡатнашыуға ҡарамаҫтан, уҡыусылар һәм һатып алыусылар иғтибарына яңы китаптар, башҡорт әҙәбиәтен, мәҙәниәтен, тарихын яҡтыртҡан баҫмалар, уҡыу ҡулланмалары, календарҙар, белешмә һәм башҡа күп төрлө әҙәбиәтте тәҡдим итә. Консультанттар хәбәр итеүенсә, һатып алыусылар күберәк сәсмә әҫәрҙәрҙән торған китаптарға, мосолман һәм йыртма календарҙарға, балалар өсөн ижад ителгән йыйынтыҡтарға өҫтөнлөк бирә.